РЕПУБЛИКА СРБИЈА

НАРОДНА СКУПШТИНА

Одбор за oбразовање, науку,

технолошки развој и информатичко друштво

14 Број: 06-2/136-24

16. октобар 2024. године

Б е о г р а д

З А П И С Н И К

ДРУГЕ СЕДНИЦЕ ОДБОРА ЗА OБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО

ОДРЖАНЕ 15. ОКТОБРА 2024. ГОДИНЕ

 Седница је почела у 12,00 часова.

 Седницу је у складу са чланом 71. Пословника сазвао председник Народне скупштине, на Захтев седам чланова Одбора (бр: 06-2393/24, од 11.10.2024. г.). У складу са чланом 25. став 2. Пословника Народне скупштине, седници је, до избора председника Одбора, председавао народни посланик Стојан Раденовић, најстарији присутни члан Одбора.

Седници су, поред председавајућег, присуствовали чланови Одбора: проф. др Марко Атлагић, Жика Гојковић, Весна Ђуришић, Биљана Јаковљевић, др Зоран Лутовац, Пеђа Митровић, проф. др Бранимир Несторовић, проф. др Ђорђе Павићевић, Жељко Ребрача, Бранко Ружић, Горан Спасојевић, Живота Старчевић и Слађана Шушњар.

Седници су присуствовали заменици чланова Одбора: Биљана Стошић Илић, Слађана Радисављевић и проф. др Милољуб Албијанић.

Седници је присуствовала и народна посланица др Ана Јаковљевић, која није члан Одбора.

 Председавајући је констатовао да су испуњени услови за рад и одлучивање, а затим се сагласно члану 71. став 4. Пословника Народне скупштине прешло на рад по предложеном

**Д н е в н о м р е д у**

 **1. Избор председника Одбора.**

 Прва тачка дневног реда: **Избор председника Одбора**

Председавајући је у уводној речи обавестио присутне да је Одлуком о изменама одлуке о избору чланова и заменика одбора Народне скупштине од 31. јула 2024. г, разрешена г-ђа Богдана Кољевић Грифит, председница Одбора и да је уместо ње за члана Одбора изабран г-дин Бранимир Несторовић. Такође, изабрани заменик председника Одбора г-дин Усаме Зукорлић је 1. маја 2024. г. поднео оставку на функцију народног посланика, када је престао да буде и члан овог Одбора.

Након уводне речи, председавајући Стојан Раденовић је за председника Одбора предложио проф. др Марка Атлагића.

У дискусији поводом ове тачке дневног реда су учествовали чланови Одбора: др Зоран Лутовац, проф. др Ђорђе Павићевић, Пеђа Митровић, проф. др Бранимир Несторовић, Бранко Ружић, Живота Срарчевић, Слађана Радисављевић и народна посланица која није члан Одбора др Ана Јаковљевић.

 Предлог председавајућег да председник Одбора буде проф. др Марко Атлагић, током дискусије су подржали Бранко Ружић и Живота Срарчевић.

 Др Зоран Лутовац је током своје дискусије предложио проф. др Ђорђа Павићевића за председника Одбора, чији су предлог током своје дискусије подржали Пеђа Митровић и Слађана Радисављевић.

С обзиром да више није било предлога, председавајући Стојан Раденовић ставио је на гласање предлоге да се за предедника Одбора за образовање, науку, технолошки развој и информатичко друштво изабере народни посланик проф. др Марко Атлагић или народни посланикк проф. др Ђорђе Павићевић, чланови Одбора.

 **Одбор је већином гласова** (12 – ЗА, 5 – против)**, изабрао проф. др Марка Атлагића за председника Одбора,** док Одбор није прихватио други предлог да се за председника Одбора изабере проф. др Ђорђе Павићевић (5 – ЗА, 3 – против, 9 – није гласало)**.**

 Народни посланик Стојан Раденовић честитао је новоизабраном председнику Одбора на избору, пожелео му много успеха у даљем раду и предао г-дину Атлагићу даље председавање седницом.

 Новоизабрани 'председник Одбора се захвалио присутнима на указаном поверењу, изразивши наду да ће будућа сарадња свих чланова Одбора бити конструктивна и у циљу што ефикаснијег рада Одбора у складу са Пословником о раду НС и постојећим законима.

 Након свог излагања, председник је закључио седницу.

 Седница је завршена у 12,55 часова.

 Снимак Друге седнице Одбора за образовање, науку, технолошки развој и информатичко друштво се налази на линку: http://217.26.67.44/filesnsrs/odbor/odbor2024101512.mp4).

 СЕКРЕТАР ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Дејан Јевтовић проф. др Марко Атлагић